Vika 10

Samandráttur.

Línuskip. Eitt ísfiskalínuskip er til fiskarí. Tað fiskar mest hýsu og tosk og kemur at landa miðskeiðis í vikuni. Níggju frystilínuskip eru til fiskarí. Eitt fiskar í grønlendskum sjógvi og átta í íslendskum sjógvi. Okkurt kemur at landa í vikuni. Tey fáa ein blanding av toski, hýsu, longu, brosmu og so nakað av øðrum fiskasløgum. Fiskaríið er gott.

Útróður: Streymurin harðnar sum vikn gongur og tað verður høgætt alla vikuna, so tí er ikki vantandi at tað verður nógvur útróður. Teir stóru útróðrabátarnir koma tó helst at gera onkran túr. Bátarnir fáa mest av hýsu og so nakað av toski.

Djúpvatnstrolarar: Ein er á kongafiskaveiðu og kemur hann at landa miðskeiðis í vikuni. Hin er á beding.

Partrolarar: Seks pør eru til fiskarí og kemur okkurt parið at landa í vikuni. Øll fiska upsa, men fáa eisini eitt sløð av hvítum fiski, serliga tosk, longu, hvíting og hýsu. Brúkiligt fiskarí.

Trolbátar: Tríggir eru til fiskarí. Tveir landa mánadagin, meðan tann triðji landar seinni í vikuni. Teir hava mest av havtasku, toski og hýsu og so nakað av flatfiski. Møguliga fer onkur út í næstum.

Garnaskip: Tvey garnaskip fiska svartkalva. Fiskaríð er brúkiligt. Tvey fiska havtasku. Fiskaríið hjá teimum er eisini brúkiligt. Øll garnaskipini landa í vikuni.

Heinta veðri Windy her, frá DMI her ella Belgingur her

Heinta alla metingina her

**Mett nøgd**

Nógv Miðal Lítið

|  |  |  |  |  |
| --- | --- | --- | --- | --- |
| **Toskur** | Frá línuskið, útróðrabátum og sum hjáveiða frá øðrum skipabólkum. | X |  |  |
| **Hýsa** | Frá útróðrabátum og sum hjáveiða frá øðrum skipabólkum. | X |  |  |
| **Hvítingur** | Mest sum hjáveiða |  | X |  |
| **Upsi** | Nakað av upsa frá partrolarunum |  | X |  |
| **Brosma** | Mest sum hjáveiða. |  |  | X |
| **Longa** | Mest sum hjáveiða. |  |  | X |
| **Kongafiskur** | Frá einum trolara og sum hjáveiða frá øðrum skipabólkum. |  | X |  |
| **Steinbítur/Liri** | Mest sum hjáveiða. |  |  | X |
| **Havtaska** | Frá einum garnaskipið, trimum trolbátum og sum hjáveiða frá ørðum skipabólkum. |  | X |  |
| **Kalvi** | Mest sum hjáveiða. |  |  | X |
| **Svartkalvi** | Svartkalvi frá tveimum garnaskipum og sum hjáveiða frá ørðum skipabólkum. |  | X |  |
| **Reyðsprøka** | Bert sum hjáveiða |  |  | X |
| **Tunga** | Bert sum hjáveiða |  |  | X |
| **Blálonga** | Bert sum hjáveiða. |  |  | X |